Der Christum frey bekand/ vnd seine Stimm erhoben/
Gleich einer Feld Posaun/ den holt Er auß der Welt/
Eh denn die Blutt-Tromet auß seines Grimmes Zelt
Erschall/ vnd eh sein Zorn so scharff fieng an zu toben;
Sein Leib ligt hier vnnd ruht gantz sicher biß von oben
Der Prinz wird brechen ein/ dehm jeder vorgestellt
Sol werden/ dehn der Todt in seinen Armen helt.
Die Seel ist schon bey dehn/ die Gott dort Ewig loben/
Vnd wartet auff die Cron/ darmit ihr trewer fleiß/
Ihr Lehren/ Ihre Müh/ Ihr Kämpffen/ Angst vnd Schweiß/
Ihr Eyfer/ welcher nie der frechen Laster schonet/
Ihr wisssen das allein auff Gottes Ehr gewand/
Ihr Leiden vnd Gedult/ vons Richters rechten Hand/
An jenem grossen Tag sol werden wol belohnet.